 

**«ΘΕΑΤΡΙΚΕΣ ΚΑΙ ΚΙΝΗΜΑΤΟΓΡΑΦΙΚΕΣ ΣΠΟΥΔΕΣ»**

**ΔΙΙΔΡΥΜΑΤΙΚΟ ΜΕΤΑΠΤΥΧΙΑΚΟ ΠΡΟΓΡΑΜΜΑ**

**Τμήμα Φιλολογίας, Πανεπιστήμιο Κρήτης**

**&**

**Ινστιτούτο Μεσογειακών Σπουδών, Ίδρυμα Τεχνολογίας και Έρευνας**

**Προθεσμία ηλεκτρονικής υποβολής** αίτησης και δικαιολογητικών **για εισαγωγή πτυχιούχων στο Διιδρυματικό ΠΜΣ**: **30 Νοεμβρίου 2024** (Έναρξη υποβολής: 1-11-2024)

Το Διιδρυματικό ΠΜΣ «Θεατρικές και Κινηματογραφικές Σπουδές» συνδιοργανώνεται από το **Τμήμα Φιλολογίας του Πανεπιστημίου Κρήτη**ς (https://www.philology.uoc.gr/) και το **Ινστιτούτο Μεσογειακών Σπουδών** **του Ιδρύματος Τεχνολογίας και Έρευνας** (https://www.ims.forth.gr/el).

Εστιάζει στην **επιστημονική μελέτη της ιστορίας και θεωρίας του θεάτρου και του κινηματογράφου**. Απευθύνεται σε **πτυχιούχους** **όλων των επιστημονικών πεδίων** που επιθυμούν να ειδικευτούν στην έρευνα και επιστημονική αξιοποίηση των δύο τεχνών. Παρέχει κατάλληλη κατάρτιση ώστε να απασχοληθούν στον δημόσιο και ιδιωτικό τομέα, να συμμετάσχουν σε ερευνητικά προγράμματα και να ακολουθήσουν διδακτορικές σπουδές.

Το Πρόγραμμα προσφέρεται **δωρεάν**.

Πραγματοποιείται με **μεικτό σύστημα διδασκαλίας** (blended learning) σύγχρονης εξ αποστάσεως εκπαίδευσης κατά 75% και διά ζώσης διδασκαλίας κατά 25%.

Το Πρόγραμμα διαρκεί 4 εξάμηνα για **σπουδές πλήρους φοίτησης** και 8 εξάμηνα για **σπουδές μερικής φοίτησης.** Το σύνολο των Πιστωτικών Μονάδων (ECTS) που απαιτείται για την απονομή Διπλώματος Μεταπτυχιακών Σπουδών είναι **εκατόν είκοσι (120)**.

**ΕΙΣΑΓΩΓΗ**

**ΒΡΑΒΕΙΟ ΑΡΙΣΤΕΙΑΣ 1.000 ΕΥΡΩ-ΔΩΡΕΑ ΕΥΘΥΜΙΟΥ ΚΟΥΜΕΝΤΑΚΗ**

Η εισαγωγή στο Διιδρυματικό ΠΜΣ «Θεατρικές και Κινηματογραφικές Σπουδές»γίνεται κατόπιν εξετάσεων.

Εξετάσεις εισαγωγής με έναρξη φοίτησης τον Φεβρουάριο 2025: **Σάββατο 18 Ιανουαρίου 2025**, ώρα 11:30.

Στον πρωτεύσαντα ή την πρωτεύσασα στις **εισαγωγικές εξετάσεις** χορηγείται **βραβείο αριστείας** εκ της δωρεάς Ευθυμίου Κουμεντάκη, συνοδευόμενο από χρηματικό έπαθλο 1.000 ευρώ.

**ΔΥΝΑΤΟΤΗΤΑ ΔΙΕΚΔΙΚΗΣΗΣ ΥΠΟΤΡΟΦΙΩΝ ΚΑΙ ΔΥΝΑΤΟΤΗΤΑ ΥΠΟΒΟΛΗΣ ΑΙΤΗΣΗΣ ΓΙΑ ΔΩΡΕΑΝ ΣΤΕΓΑΣΗ ΚΑΙ ΣΙΤΙΣΗ**

Οι μεταπτυχιακοί/ές φοιτητές/ήτριες έχουν τη δυνατότητα να διεκδικήσουν με βάση την επίδοσή τους στο Πρόγραμμα **ανταποδοτικές υποτροφίες του Ινστιτούτου Μεσογειακών Σπουδών και υποτροφίες του Πανεπιστήμιου Κρήτης**.

Επιπλέον, κατόπιν της εγγραφής τους στο Πρόγραμμα δικαιούνται να υποβάλουν αίτηση στο Πανεπιστήμιο Κρήτης για δωρεάν στέγαση και σίτιση εφόσον πληρούν τα σχετικά εισοδηματικά και άλλα κριτήρια. Πληροφορίες: ιστοσελίδα Γραφείου Φοιτητικής Μέριμνας του Πανεπιστημίου Κρήτης[**https://www.merimna.uoc.gr/index.php/el/**](https://www.merimna.uoc.gr/index.php/el/).

Για περισσότερες πληροφορίες για το Διιδρυματικό ΠΜΣ «Θεατρικές και Κινηματογραφικές Σπουδές» και για την προκήρυξηεισαγωγής πτυχιούχων, δείτε **εδώ:** <https://www.philology.uoc.gr/spoudes/metaptixiakes-spoudes/dpms-theatrikes-kinimatografikes-spoudes>

Εικόνα που περιέχει εξωτερικός χώρος/ύπαιθρος, ουρανός, ιδιοκτησία, ακίνητη περιουσία

Περιγραφή που δημιουργήθηκε αυτόματα